CELEX: 62006TJ0184
Language: bg
Date: 2007-09-12 00:00:00
Title: Решение на Първоинстанционния съд (втори състав) от 12 септември 2007 г. # Комисия на Европейските общности срещу Internet Commerce Network и Dane-Elec Memory. # Арбитражна клауза - Договор, сключен в рамките на специфична програма в областта на технологиите на информационното общество (проект "Crossmarc") - Неизпълнение на договора - Връщане на изплатения от Общността аванс - Гаранция на договорните задължения при първо поискване - Неприсъствено производство. # Дело T-184/06.

Решение на Първоинстанционния съд (втори състав) от 12 септември 2007 г. — Комисия/Internet Commerce Network и Dane-Elec Memory
      (Дело T-184/06)
      „Арбитражна клауза — Договор, сключен в рамките на специфична програма в областта на технологиите на информационното общество (проект „Crossmarc“) — Неизпълнение на договора — Връщане на изплатения от Общността аванс — Гаранция на договорните задължения при първо поискване — Неприсъствено производство“
      Производство — Сезиране на Първоинстанционния съд на основание арбитражна клауза (вж. точки 25—29, 31—36)
      Предмет
      
         
               Иск, основан на арбитражна клауза, с който се цели осъждане на ответниците да върнат изплатения от Общността аванс, както
                  и лихвите за забава вследствие на неизпълнение на договор № 2000‑25366, сключен в рамките на специфична програма за научни
                  изследвания, технологично развитие и демонстрационни дейности в областта на технологиите на информационното общество (IST)
                  (1998‑2002) и отнасящ се до проекта „Crossmarc“ (Cross-lingual Multi Agent Retail Comparison).
               
            Диспозитив
      
         
                  1)
               
               
                  
               
               
                  	Осъжда Dane-Elec Memory да заплати на Комисията на Европейските общности главница в размер на 55 878 EUR заедно с лихвите,
                     начислени:
                  
               
            –        при прилагане на годишен лихвен процент в размер на 4,75 % от 16 март 2004 г. до 31 декември 2005 г.,
      –        при прилагане на годишен лихвен процент в размер на 5 % от 1 януари до 31 декември 2006 г.,
      –        при прилагане на годишен лихвен процент в размер на 5,25 % от 1 януари 2007 г. до пълното изплащане на дълга.
      
         
                  2)
               
               
                  
               
               
                  	Не следва да има произнасяне по направеното искане срещу Internet Commerce Network.
               
            
         
                  3)
               
               
                  
               
               
                  	Dane-Elec Memory понася, наред с направените от него съдебни разноски, и тези на Комисията.
               
            
         
                  4)
               
               
                  
               
               
                  	Internet Commerce Network понася направените от него съдебни разноски.